Francesc+d'Eiximenis

=FRANCESC D'EIXIMENIS= [FONT: [] ]

toc

1. BIOGRAFIA
Girona, 1327-32/Perpinyà 1409. Polígraf franciscà, va estudiar a les escoles del seu orde i va completar la seua formació intel·lectual a la Universitat d'Oxford. El 1374 va obtenir, gràcies al mecenatge de la família reial, el títol de mestre en teologia per la Universitat de Tolosa. En tornar a Catalunya es va dedicar a l'ensenyament. Entre els anys 1384 i 1408 va viure a València, on va desenvolupar una activitat molt intensa com a predicador i com a conseller de l'Ajuntament i hi va escriure la major part de les seues obres. Com a recompensa per la seua fidelitat, el 1408 el Papa Benet XIII li va encomanar el bisbat d'Elna i li va atorgar el títol honorífic de patriarca de Jerusalem. Es va traslladar a Elna immediatament, però va morir poc després. **La seua extensa obra té com a objectiu fonamental l'educació religiosa i civil dels laics**, a qui ofereix hàbils síntesis del pensament escolàstic, presentades «per manera simple e grossera», és a dir, en una prosa clara, precisa i amena. La seua aportació a la literatura catalana rau en la gran qualitat de la seua prosa i en la seua traça com a narrador d'exemples i d'escenes costumistes i recreador del llenguatge popular. Eiximenis no és, però, un pensador original, sinó un **compilador del bo i el millor de la tradició escolàstica**, que havia conegut de primera mà a Oxford i a Tolosa i que estava molt ben representada en la seua extensa biblioteca. **Les seues obres van tenir una gran divulgació -primer de forma manuscrita i, més tard, en forma de llibre- tant entre la família reial i la noblesa com entre tots els sectors de les classes urbanes**. L'èxit es va repetir amb les traduccions de diverses de les seues obres a l'aragonès, el castellà, el francès, el llatí i fins i tot el flamenc. També dóna fe d'aquest èxit el fet que el //**Psaltiri devotíssim**//, traducció catalana a càrrec de Guillem Fontana d'un llibre d'oracions que Eiximenis havia escrit en llatí, siga **el llibre català de tirada més alta -2.000 exemplars- des dels inicis de la impremta fins el 1533**. Eiximenis va escriure en llatí i, sobretot, en català. La primera obra escrita en llengua vulgar va ser probablement el **//Tractat d'usura//**, un tractat d'ètica econòmica escrit poc després de la seua estada a Tolosa. La primera gran obra escrita en català va ser **//Lo Crestià//**. A continuació va escriure el **//Llibre dels àngels//** (1392), la seua obra més llegida i traduïda, que és un tractat d'angelogia destinat a estendre el culte i el coneixement dels àngels i a divulgar punts fonamentals de la moral i de la fe cristianes. **//El// Llibre //de les dones//** (1396) inclou, per una banda, un regiment de vida ideal per a les diverses condicions possibles de la dona (infanta, donzella, casada, vídua, religiosa) i, per l'altra, una mena de catecisme especialment destinat al públic femení. **//La Vita Christi//** (escrita abans del 1403) és una vida de Crist que Eiximenis havia previst d'escriure inicialment en llatí, però que va acabar escrivint en català a precs de Pere d'Artés, un influent funcionari de la cort. Potser a causa d'aquest canvi de llengua en aquesta obra es combinen escenes de caire popular i afectiu amb passatges en què es discuteixen qüestions teològiques d'una certa envergadura. L'//Scala Deio Tractat de Contemplació// (1406), escrit a instàncies de Maria de Luna, l'esposa de Martí I, és un resum del catecisme que clou el Llibre de les dones, acompanyat d'una antologia d'oracions i de devotes contemplacions. Pel que fa a les **obres llatines, adreçades a un públic universitari o eclesiàstic,** cal assenyalar l'//Ars praedicandi populo// (anterior al 1383), un tractat per aprendre a compondre sermons; una //Summa Theologica//, probablement inacabada; el //Pastorale// (1398), on s'exposen les normes generals que han de regir la conducta dels clergues i dels religiosos, el //Psalterium alias laudatorium// (1404), un llibre d'oracions i de devotes contemplacions i l'//Expositio in Psalmos Poenitentiales//. **L'obra d'Eiximenis és un punt de referència fonamental per entendre la societat, la cultura i la literatura catalanes dels segles XIV-XV; per entendre, per exemple, fenòmens tan complexos com la notable difusió del coneixement de la lectura i l'escriptura entre les classes urbanes, fins i tot entre les dones, o com la creixent presència de conceptes teològics i escolàstics en la prosa i en la literatura en llengua vulgar d'aquesta època (Metge, Turmeda, [|March], Martorell, etc.).**

2. Dos documents introductoris a l'obra d'Eiximenis
1. Descarrega'l o llig-lo en pantalla clicant al títol

media type="custom" key="24840840"

2. Descarrega'l o llig-lo en pantalla clicant al títol

media type="custom" key="24840862"